English: Minister, thank you very much for bringing forward your statement on this report. I think this report is very good. I was really pleased to see that it's clear, it's concise, it's got a very well defined set of objectives, and it actually talks about how we can monitor it and measure the outcomes. It is a rare jewel, and I'm delighted to be able to ask you a few questions on this. It talks about the fact that we have the lowest number of critical care beds per head of population in relation to most other areas, and I wondered if you could perhaps outline how you see the development of those additional critical care beds and how will you ring-fence them so they don't become post-operative anaeth - . I can't say the word; I'll just call them PACU beds. Because I notice that it's quite clear about how many beds should go to what area, which health board, but, again, it's about making sure it actually happens. If I was to read this whole report, very simply I would say, 'Great report, really good analysis, but how will we make sure it actually gets delivered, when we know the health boards are under immense pressure and when we know that targets and objectives are shifted around, are moved about, and that statistics can say pretty much anything?' Because, if this could be made to happen, it would be an enormous step forward. I note that the task and finish group have suggested that, once this comes to being and it moves forward, they should step down and that it should be left to the critical illness implementation group to measure. But, of course, one of the great criticisms of the critical illness implementation group in 2016 was the fact that they were struggling to offer sustainable solutions, and that they hadn't brought into the whole system the organisational commitment that's required. So, I'd like to know what you will do to ensure that the make-up of the critical illness implementation group is capable of monitoring this ongoing work, because I think it's just telling that we've had to have a task and finish group to tell them what they should do, when, to be frank, they should have been able to come up with this under their own steam. Will you please just give us a quick overview of where you see the money sitting, because it says very clearly here that funding will be allocated to health boards in their capacity as commissioners, and yet they need to then immediately go and use that money to start building these additional beds, to start putting together the adult emergency transfer system that they're talking about? How will they apply for that, and who will make the decision whether or not their business plan is actually fit enough to be awarded the money to carry on and try and achieve these objectives? Is there going to be an element of ring-fencing around it? Transparent reporting of critical care outcome measures with robust escalation arrangements: will you, as the health Minister, also be keeping a weather eye on this, or will you be pushing this out to the critical care implementation group to monitor? Because I'd like to think that, actually, this report doesn't just disappear into the ether, but actually you keep, or the Government keeps, tabs on it to make sure that these things happen. My overwhelming fear is that a lot of these really, really excellent recommendations simply will not happen because either the funding isn't in the right place, the skills aren't in the right place, the right people who know how to make change happen, and make change happen successfully, will not be able to carry this out, particularly at a time when we're asking health boards to try to transform the entire way they operate, to follow through on the vision for health, which I think is a particularly good way forward. I think my final question will be about how the remaining funding is split between Aneurin Bevan, Betsi, Cwm Taf, Hywel Dda and Swansea Bay. It talks about areas of agreed priority for critical care services, and, again, who will have the final say on what those agreed priorities are and whether or not the business case then stacks up.
Welsh: Gweinidog, diolch yn fawr iawn i chi am gyflwyno eich datganiad ar yr adroddiad hwn. Rwy'n credu bod yr adroddiad hwn yn dda iawn. Roeddwn i'n falch iawn o weld ei fod yn glir, ei fod yn gryno, fod ganddo gyfres o amcanion sydd wedi'u diffinio'n dda, a'i fod yn sôn mewn gwirionedd am y ffordd y gallwn ni ei fonitro a mesur y canlyniadau. Mae'n berl prin, ac rwy'n falch iawn o allu gofyn ychydig o gwestiynau i chi am hyn. Mae'n sôn am y ffaith mai gennym ni y mae'r lleiaf o welyau gofal critigol fesul pen o'r boblogaeth o'i gymharu â'r rhan fwyaf o ardaloedd eraill, ac roeddwn i'n meddwl tybed a allech chi efallai amlinellu sut yr ydych chi'n gweld y gwelyau gofal critigol ychwanegol hyn yn cael eu datblygu a sut y byddwch chi'n eu clustnodi fel nad ydyn nhw'n dod yn welyau ôl-driniaeth aneth - . Ni fedraf ddweud y gair; fe wnaf i eu galw nhw'n welyau PACU. Oherwydd rwy'n sylwi ei bod yn eithaf clir ynghylch nifer y gwelyau a ddylai fynd i ba ardal, pa fwrdd iechyd, ond unwaith eto, mae'n golygu sicrhau bod hynny'n digwydd mewn gwirionedd. Pe byddwn i'n darllen yr adroddiad cyfan hwn, yn syml iawn, byddwn yn dweud, 'Adroddiad gwych, dadansoddiad gwirioneddol dda, ond sut ydym ni'n sicrhau ei fod yn cael ei gyflawni mewn gwirionedd, a ninnau'n gwybod bod y byrddau iechyd o dan bwysau aruthrol a phan ein bod yn gwybod bod targedau ac amcanion yn cael eu haddasu, eu newid, ac y gall ystadegau ddweud bron iawn unrhyw beth? Oherwydd, pe gellid cyflawni hyn, byddai'n gam enfawr ymlaen. Sylwaf fod y grŵp gorchwyl a gorffen wedi awgrymu, ar ôl i hyn ddod i fodolaeth a'i fod yn symud ymlaen, y dylen nhw gamu'n ôl ac y dylid ei adael i'r grŵp gweithredu ar gyfer y rhai sy'n ddifrifol wael ei fesur. Ond, wrth gwrs, un o feirniadaethau mawr y grŵp gweithredu ar gyfer y rhai sy'n ddifrifol wael yn 2016 oedd y ffaith eu bod nhw'n ei chael hi'n anodd cynnig atebion cynaliadwy, ac nad oedd yr ymrwymiad sefydliadol a oedd ei angen ar y system gyfan yn bodoli. Felly, hoffwn wybod beth fyddwch chi'n ei wneud i sicrhau bod y grŵp gweithredu ar gyfer y rhai sy'n ddifrifol wael yn gallu monitro'r gwaith parhaus hwn, oherwydd credaf ei bod hi'n dweud cyfrolau ein bod ni wedi gorfod cael grŵp gorchwyl a gorffen i ddweud wrthyn nhw beth ddylen nhw ei wneud, pan, a bod yn blwmp ac yn blaen, y dylen nhw fod wedi gallu meddwl am hynny eu hunain. A wnewch chi roi trosolwg cyflym inni o ble yr ydych chi'n gweld y bydd yr arian, gan ei fod yn dweud yn glir iawn yn y fan yma y dyrennir arian i fyrddau iechyd yn rhinwedd eu swyddi fel comisiynwyr, ac eto mae angen iddyn nhw fynd ati ar unwaith i ddefnyddio'r arian hwnnw i ddechrau cael y gwelyau ychwanegol hyn, i ddechrau llunio'r system trosglwyddo oedolion mewn argyfwng maen nhw'n sôn amdani? Sut byddan nhw'n gwneud cais am hynny, a phwy fydd yn penderfynu ar ba un a yw eu cynllun busnes yn ddigon addas ai peidio i gael yr arian i ddal ati a cheisio cyflawni'r amcanion hynny? A fydd neilltuo arian yn elfen o hynny? O ran adrodd yn dryloyw ar fesurau canlyniadau gofal critigol gyda threfniadau cadarn ar gyfer uwchgyfeirio: a fyddwch chi, y Gweinidog iechyd, hefyd yn cadw llygad ar hyn, neu a fyddwch chi'n rhoi hyn i'r grŵp gweithredu gofal critigol i'w fonitro? Oherwydd hoffwn i gredu na chaiff yr adroddiad hwn, mewn gwirionedd, ei anghofio, ond y byddwch chi mewn gwirionedd, neu y bydd y Llywodraeth, yn cadw golwg manwl arno i wneud yn siŵr bod y pethau hyn yn digwydd. Yr ofn mawr sydd gennyf yw na chaiff llawer o'r argymhellion hyn, sy'n wirioneddol ragorol, eu cyflawni yn syml oherwydd nad yw'r cyllid yn y lle priodol, nad yw'r sgiliau yn y lle priodol, na fydd y bobl briodol sy'n gwybod sut i newid pethau, a newid pethau yn llwyddiannus, yn gallu cyflawni hyn, yn enwedig ar adeg pan ein bod ni'n gofyn i fyrddau iechyd geisio gweddnewid y ffordd maen nhw'n gweithredu, er mwyn cyflawni'r weledigaeth ar gyfer iechyd, sy'n ffordd arbennig o dda ymlaen yn fy marn i. Rwy'n credu y bydd fy nghwestiwn olaf yn ymwneud â sut mae'r cyllid sy'n weddill yn cael ei rannu rhwng Aneurin Bevan, Betsi, Cwm Taf, Hywel Dda a Bae Abertawe. Mae'n sôn am feysydd blaenoriaeth y cytunwyd arnyn nhw ar gyfer gwasanaethau gofal critigol, ac, unwaith eto, pwy fydd yn cael y gair olaf ynglŷn â beth yw'r blaenoriaethau cytunedig hynny a pha un a yw'r achos busnes yn dal dŵr wedyn.